बोराें में हैं केंद्र व राज्य सरकार की प्रशंसा के बैनर
डीबी स्टार ग्वालियर
जिला पंचायत कार्यालय में भेजी गई इस सामग्री में कैलेंडर हैं, जिन पर प्रधानमंत्री नरेंद्र मोदी व मुख्यमंत्री शिवराज सिंह चौहान के कार्यकाल की उपलब्धियों के ब्यौरे लिखे हुए हैं। कार्यालय में मंगलवार को जिस समय यह सामग्री पहुंची, तो अफसरों ने बिना कोई बिल्टी और कार्यालयीन पत्र के इसे रिसीव कर कक्ष क्रमांक एक में रखवा दिया। अफसरों ने इसे खोलकर देखा, तो उसमें भारतीय जनता पार्टी की प्रदेश सरकार के गुणगान लिखे हुए थे।
इस सामग्री में आए कैलेंडरों में लिखा है कि मुख्यमंत्री शिवराज सिंह चौहान और उनकी टीम ने मध्यप्रदेश को बीमारू राज्य की श्रेणी से निकालकर प्रगतिशील राज्य बना दिया है। इसी प्रकार शिवराज सिंह चौहान के फोटो के साथ प्रदेश सरकार की उपलब्धियां बताई गई हैं।
पंचायत में वितरण के लिए आए हैं
यह सामग्री पंचायतों में वितरण के लिए आई है। इसकी बिल्टी और कार्यालयीन पत्र की जानकारी मुझे नहीं है। हमने इस सामग्री को पंचायतों में वितरण के लिए भिजवा दिया है। आप इस संबंध में सीईओ साहब से ही जानकारी लें।
ब्रह्मेंद्र गुप्ता, अतिरिक्त मुख्य कार्यपालन अधिकारी जिला पंचायत
कोई बिल्टी नहीं आई है
यह सामान दो दिन पहले ही आया है। इसके बाद में न तो कोई बिल्टी है और न ही कोई पत्र है। इस कारण हमें पता ही नहीं है कि इसे भेजा किसने है। आप इसके लिए स्टोर इंचार्ज से बात करें।
भावना जोशी, कार्यालय अधीक्षक जिला पंचायत
जनसंपर्क से भेजे गए हैं कैलेंडर
दो दिन से इस सामग्री की जानकारी नहीं लग रही थी, लेकिन आज पता चला है कि यह सामग्री जनसंपर्क से भेजी गई है। इसकी ज्यादा जानकारी के लिए आप जनसंपर्क विभाग के अफसरों से बात कर लें।
नीरज कुमार सिंह, मुख्य कार्यपालन अधिकारी जिला पंचायत
hin_Deva mai_Deva hin_Deva hin_Deva hin_Deva hin_Deva awa_Deva hin_Deva hin_Deva bho_Deva hin_Deva hin_Deva bho_Deva